open-index/open-wikipedia-markdown huggingface dataset:
Χρυσή ασπίδα (Βρετανικό Μουσείο, αρ. 700)

Στην αρχαϊκή συλλογή του Βρετανικού Μουσείου εκτίθενται, με αριθμό καταλόγου, 700 φύλλο χρυσού.

## Περιγραφή
Πρόκειται για ολόχρυσο έλασμα, πολύ λεπτεπίλεπτο. Στο κέντρο φαντάζει μια στρογγυλή ασπίδα, της οποίας η διακόσμηση θυμίζει άνθος με οκτώ πέταλα. Η ασπίδα είναι πλαισιωμένη με οκτώ σπείρες που σχηματίζουν κανονικό οκτάγωνο. Τέσσερις από τις σπείρες φέρουν οπή, από τις οποίες προφανώς το έλασμα ήταν συνδεδεμένο. 

## Βιβλιογραφία
* Evans in Journl. Hell. Stud., XIII., p. 210 (K), fig. 14
* Perrot et Chipiez, Hist. de l' Art, VII., p. 237 f., fig. 104
* Ridgeway, Early Age of Greece, p. 33.

## Εξωτερικοί σύνδεσμοι
* Παρουσίαση στο Βρετανικό Μουσείο

## Πηγές

* 

Κατηγορία:Έργα γλυπτικής
Κατηγορία:Τέχνεργα
Κατηγορία:Μυκηναϊκή τέχνη
Κατηγορία:Θησαυρός της Αίγινας
Κατηγορία:Ελληνικά και Ρωμαϊκά εκθέματα στο Βρετανικό Μουσείο
Κατηγορία:Αρχαιολογικά ευρήματα στην Αττική
Χρυσό κόσμημα (Βρετανικό Μουσείο, αρ. 762)

Στην αρχαϊκή συλλογή του Βρετανικού Μουσείου εκτίθενται με αριθμό καταλόγου 762 χρυσό κόσμημα που βρέθηκε στην Αίγινα.
## Περιγραφή
Πρόκειται για χρυσό κρεμαστό κόσμημα λιτής έκτυπης ανάγλυφης τεχνοτροπίας, που το φορούσαν στο στήθος. Απεικονίζει μια ανδρική θεότητα που βαδίζει ανάμεσα σε άνθη λοτού. Τα πόδια παρουσιάζονται σε προφίλ, το σώμα σε μπροστινή άποψη. Φοράει κοντή φούστα, δεμένη στην μέση. Στα μπράτσα και στους καρπούς φοράει βραχιόλια. Στο κεφάλι φοράει κορώνα, και μεγάλα σκουλαρίκια. Στα χέρια του κρατάει αμφίβια πουλιά, τα οποία είναι στραμμένα προς τα έξω και με το ράμφος τους τυφλώνουν φίδια. Πίσω από τη θεότητα παριστάνονται τυποποιημένα κέρατα ταύρου. Το κόσμημα συμπληρώνουν πέντε χρυσά φλουριά που κρέμονται. 
## Ερμηνεία
Η σκηνή παριστάνει μια θεότητα, γνωστή ως «Θεός (ή Θεά) των ζώων». Η θεότητα κρατάει τα ζώα ως ένδειξη ισχύς και υπεροχής, καθώς και την κυριαρχία στη φύση. Τα κέρατα ταύρου είναι επίσης λατρευτικό στοιχείο που συναντάμε συχνά στη Μινωική τέχνη και είναι επίσης σύμβολο που υποδηλώνει ανδρική θεότητα.

## Ιστορική τοποθέτηση
Το κόσμημα τοποθετείται στη Μινωική εποχή με αιγυπτιακή επιρροή. Παρόμοια κοσμήματα έχουν βρεθεί στην αρχαία Άβαρι (Τελλ Ελ-Νταμπά) στο Δέλτα του Νείλου. Πιστεύεται ότι είναι προϊόν εισαγωγής που προέρχεται από Κρητικό εργαστήριο προς τα τέλη του 8ου αιώνα π.Χ..

## Δείτε επίσης
* Θησαυρός της Αίγινας
## Βιβλιογραφία
* Εvans, loc. cit., pp. 197-203 (Β), figs. 2a and 2h
* Perrot et Chipicz, loc. cit., p. 238 ff., fig. 106
* S. Reinach, La sculpture en Europe, pp. 94-98, fig. 307
* id. in L'Anthropologie, 1895, p. 554
* Hoernes, Urgeschichte der bild. Kunst, p. 415. fig. 129
* Tsountas-Manatt, The Mycenaean Age, p. 390, fig. 165
* Milani, Studi e Mat., 1(2), fig. 3, p. 169 ff.
* ibid. III., p. 320, fig. 6
* Bull, di Paletuol., XX. (1894), p. 173 f, fig, 6
* Rev. Arch., 1909, p. 110, fig. 41
* cf. Jahrb. d. Arch. Inst., XIX. (1904), p. 36. For the pendent disks, cf. No. 81
* Journ. Hell. Stud., XXIV., p. 323 No. 4905

## Πηγές

* 
## Εξωτερικοί σύνδεσμοι
* παρουσίαση του εκθέματος στο Βρετανικό Μουσείο

Κατηγορία:Κοσμήματα (τέχνεργα)
Κατηγορία:Μινωική τέχνη
Κατηγορία:Θησαυρός της Αίγινας
Κατηγορία:Ελληνικά και Ρωμαϊκά εκθέματα στο Βρετανικό Μουσείο
Κατηγορία:Αρχαιολογικά ευρήματα στην Αττική
Α.Μ.Σ. Αναγέννηση Φλόγας

Ο **Αθλητικός Μορφωτικός Σύλλογος Αναγέννηση Φλόγας** είναι ελληνικό αθλητικό σωματείο που δραστηριοποιείται στην Πολίχνη, στο Νομό Θεσσαλονίκης, όπου και βρίσκεται η έδρα του, το Κλειστό Αθλητικό Κέντρο «Αλέξανδρος Νικολαΐδης». Επίσημο έτος ίδρυσής του είναι το 1999 και αγωνίζεται με χρώματα το κόκκινο και το κίτρινο. Ο σύλλογος διατηρεί τμήματα καλαθοσφαίρισης όλων των ηλικιών.

## Τμήμα καλαθοσφαίρισης ανδρών
Ο σύλλογος ιδρύθηκε το 1999 μετά από συνένωση των ομάδων *Αναγέννηση* και *Φλόγα Αναλήψεως*.

Κατά την αγωνιστική περίοδο 2004-05, η Αναγέννηση Φλόγας κατέκτησε το Πρωτάθλημα της Α' Κατηγορίας Ανδρών της Ε.ΚΑ.Σ.Θ., αποκτώντας το προνόμιο να αγωνιστεί στη Γ' Εθνική Κατηγορία για πρώτη φορά στην ιστορία της.

Την περίοδο 2005-06 ο σύλλογος είχε πολύ καλές επιδόσεις και, αν και νεοφώτιστος, κατέλαβε τη 2η θέση της τελικής βαθμολογικής κατάταξης με 21 νίκες και 5 ήττες. Την επόμενη χρονιά, 2006-07, αναπλήρωσε το χαμένο έδαφος κατακτώντας το Πρωτάθλημα του 2ου Ομίλου Βορρά με 22 νίκες και 4 ήττες.

Κατά την πρώτη της περίοδο στη Β' Εθνική Κατηγορία, 2007-08, η Αναγέννηση Φλόγας ολοκλήρωσε τις αγωνιστικές της υποχρεώσεις στην 8η θέση του βαθμολογικού πίνακα. Την αγωνιστική περίοδο, 2008-09, κατετάγη 12η, παραμένοντας, ωστόσο στην κατηγορία. Στη δεύτερη συμμετοχή της στο θεσμό του Κυπέλλου Ελλάδος, η ομάδα, αφού πέρασε το πρώτο παιχνίδι σημειώνοντας 101 πόντους, αποκλείστηκε στο δεύτερο από τους Ικάρους Σερρών με σκορ 74-76.

Κατά την αγωνιστική περίοδο, 2009-10, κατέλαβε τη 10η θέση της τελικής βαθμολογίας, ενώ στη διοργάνωση του Κυπέλλου αποκλείστηκε από τον Αμύντα Υμήττου με σκορ 60-68 στην 1η Αγωνιστική της Α' Φάσης. Την επόμενη χρονιά, 2010-11, με βελτιωμένες επιδόσεις, η Αναγέννηση ολοκλήρωσε τους αγώνες της στην 5η θέση της βαθμολογίας. Σε ό,τι αφορά το Κύπελλο, αποκλείστηκε κατά την 1η αγωνιστική της Α' Φάσης, όταν γνώρισε την ήττα από τον Κ.Α.Ο. Δράμας με σκορ 62-88.

Τα αποτελέσματα του συλλόγου δεν υπήρξαν εξίσου καλά τη χρονιά 2011-12 με τελική συγκομιδή 8 νίκες και 22 ήττες. Η κατάληψη της 15ης θέσης οδήγησε την ομάδα στη Γ' Εθνική. Επιπλέον η ομάδα απέσυρε τη συμμετοχή της από το Κύπελλο.

## Παραπομπές


## Εξωτερικοί σύνδεσμοι

* Α.Μ.Σ. Αναγέννηση Φλόγας, επίσημο ιστολόγιο του συλλόγου.

Κατηγορία:Αθλητικοί σύλλογοι Θεσσαλονίκης
Κατηγορία:Ελληνικοί σύλλογοι καλαθοσφαίρισης
Κατηγορία:Σωματεία Ε.ΚΑ.Σ.Θ.
Κατηγορία:Ιδρύσεις αθλητικών συλλόγων το 1999
Κατηγορία:Ιδρύσεις ομάδων καλαθοσφαίρισης το 1999
Ρον Χίκμαν

Ο **Ρόναλντ Χίκμαν** (Ronald Hickman, 21 Οκτωβρίου 1932&nbsp;–17 Φεβρουαρίου  2011) ήταν σχεδιαστής αυτοκινήτων και εφευρέτης, νοτιοαφρικανικής καταγωγής. Κατοικούσε στο Τζέρσεϊ. Σχεδίασε το σπορ αυτοκίνητο Lotus Elan και ήταν ο εφευρέτης του  Black & Decker.

## Βιογραφία
Γεννημένος στην Γκρέιταουν της Κουαζούλου Νατάλ (Νότια Αφρική), εργάστηκε ως υπάλληλος σε δικαστήριο μετά το πέρας των γυμνασιακών του σπουδών. Εν συνεχεία εγκαταστάθηκε στο Λονδίνο την δεκαετία του 1950 και εργάστηκε σε έναν μουσικό εκδότη. Στο Ντάγκεναμ δούλεψε για την εταιρεία Φορντ και αμέσως μετά έγινε διευθυντής της Lotus Engineering την δεκαετία του ' 60 Σχεδίασε το πρώτο στην Ευρώπη Lotus Europa ως μέρος του σχεδίου Lotus' GT40. Παρουσίασε το πτυσσόμενο κάθισμα από ξύλο και χάλυβα όταν κατέστρεψε μια καρέκλα που την χρησιμοποίησε για να σταθεροποιήσει ένα κομμάτι ξύλου που πριόνιζε, κατά την κατασκευή μιας ντουλάπας. Ο Χίκμαν επινόησε έναν ξύλινο πάγκο με ένα κενό στη μέση ώστε να συγκρατεί εκεί ένα κομμάτι ξύλου και μία πλατφόρμα ποδιού ώστε να το κρατά σταθερό. Η άδεια για το προϊόν απορρίφθηκε από την εταιρεία Stanley Tools με το αιτιολογικό ότι δεν έβλεπαν προοπτικές μεγάλης αγοράς, ωστόσο σήμερα έχουν πουληθεί περισσότερα από 30 εκατ. τέτοια καθίσματα.

Το 1977 εγκαταστάθηκε στο Σαιντ Μπρελάντ (Saint Brélade) του Τζέρσεϊ, όπου εργάστηκε σε εργοστάσιο σχεδιασμού. Πέθανε σε νοσοκομείο του νησιού σε ηλικία 78 ετών έπειτα από μακροχρόνια ασθένεια συνεπεία μιας πτώσης.

## Παραπομπές


Κατηγορία:Νοτιοαφρικανοί εφευρέτες
Κατηγορία:Σχεδιαστές αυτοκινήτων
Προκριματικά Παγκοσμίου Κυπέλλου Ποδοσφαίρου 2002 (ΠΣΩ)

## Πληροφορίες
Τα προκριματικά της Ποδοσφαιρικής Συνομοσπονδίας Ωκεανίας (ΠΣΩ) για το Παγκόσμιο Κύπελλο Ποδοσφαίρου του 2002 έγιναν σε Αυστραλία και Νέα Ζηλανδία και έβγαλαν νικήτρια την ομάδα της Αυστραλίας, η οποία όμως δεν κατάφερε να προκριθεί στα τελικά του Παγκοσμίου Κυπέλλου το 2002. Το τουρνουά χωρίστηκε σε 2 γύρους: τον 1ο, δηλαδή την φάση ομίλων και το 2ο, δηλαδή το παιχνίδι play-off μεταξύ των δύο πρώτων των δύο ομίλων. Σίγουρα τα αξιοσημείωτα που έγιναν ήταν τα τεράστια σκορ, με αποκορύφωμα το απίστευτο 31 - 0 της Αυστραλίας επί της Αμερικανικής Σαμόα.  Ο Αυστραλός διεθνής Archie Gerald Thompson ήταν ο πρώτος σκόρερ της Αυστραλίας με 16 γκολ μόνο στους προκριματικούς αγώνες, πράγμα που δείχνει την αποτελεσματικότητα που έχει ο Αυστραλός ποδοσφαιριστής μπροστά στο τέρμα. Παρακάτω παρουσιάζονται οι δύο όμιλοι των Προκριματικών αγώνων Ωκεανίας:


(οι: Παπούα Νέα Γουινέα και Νέα Καληδονία δε συμμετείχαν διότι δεν μπόρεσαν να συγκεντρώσουν αρκετούς αθλητές για να συμμετάσχουν στους προκριματικούς αγώνες)

## Πρώτος Γύρος
### Όμιλος 1
Συμμετέχουν οι:
* 
* 
* 
* 
* 

**Τελική βαθμολογία:**

**Παιχνίδια 1ου Ομίλου:**

----

----

----

----

----

----

----

----

----

### Όμιλος 2
Συμμετέχουν οι:
* 
* Ταϊτή
* 
* 
* 

**Τελική βαθμολογία:**

**Παιχνίδια 2ου Ομίλου:**

----

----

----

----

----

----

----

----

----

## Δεύτερος Γύρος
Νικητής 1ου ομίλου: Αυστραλία
Νικητής 2ου ομίλου: Νέα Ζηλανδία

**Παιχνίδια 2ου γύρου:**

----

## Δείτε Επίσης
* Παγκόσμιο Κύπελλο Ποδοσφαίρου 2002
* Παγκόσμιο κύπελλο ποδοσφαίρου
* FIFA
* Αυστραλία - Αμερικανική Σαμόα 31 - 0

## Παραπομπές


## Εξωτερικοί σύνδεσμοι

* 2002 FIFA World Cup at FIFA.com 
* statbunker.com 
* https://www.alamy.com

Κατηγορία:Διοργανώσεις FIFA
Η Αριστερά – Το Ουράνιο Τόξο

**Η Αριστερά – Το Ουράνιο Τόξο** (*La Sinistra – L'Arcobaleno*, SA), συχνά αναφερόμενο ως **Αριστερά του Ουράνιου Τόξου** (*Sinistra Arcobaleno*, SA), ήταν μια αριστερή ομοσπονδία κομμάτων στην Ιταλία.

Η ομοσπονδία, οριζόμενη από τα μέλη της ως η *sinistra radicale* (το οποίο μπορεί να μεταφρασθεί στα Ελληνικά ως αμφοτέρως "ριζοσπαστική αριστερά" και "άκρα αριστερά"), συντέθηκε από τέσσερα κόμματα:
*το Κόμμα Κομμουνιστικής Επανίδρυσης (PRC, κομμουνιστικό, ηγέτης: Φράνκο Τζιορντάνο)·
*το Κόμμα των Ιταλών Κομμουνιστών (PdCI, κομμουνιστής, ηγέτης: Ολιβιέρο Ντιλιμπέρτο)·
*η Ομοσπονδία των Πρασίνων (FV, πράσινο, ηγέτης: Αλφόνσο Πεκοράρο Σκάνιο, Υπουργός Περιβάλλοντος)·
*η Δημοκρατική Αριστερά (SD, σοσιαλιστικό, ηγέτης: Φάμπιο Μούσσι, Υπουργός Πανεπιστημίων και Έρευνας).

## Ιστορία
Η ομοσπονδία συγκροτήθηκε επίσημα στις 8–9 Δεκεμβρίου 2007 με σκοπό να ενώσει τα Ιταλικά κομμουνιστικά, σοσιαλιστικά και οικολογικά κόμματα σε ένα ενωμένο μπλοκ, κάτι παρόμοιο με αυτό που έχουν κάνει οι κεντροαριστερές δυνάμεις με το Δημοκρατικό Κόμμα.

Τα τέσσερα κόμματα έτειναν να διαφωνούν  σε έναν αριθμό θεμάτων, συμπεριλαμβανομένης της υποστήριξης προς την Κυβέρνηση Πρόντι ΙΙ, τ σύμβολο και το όνομα της ομοσπονδίας με τους Πρασίνους να θέλουν η λέξη "οικολογικό" και τους Ιταλούς Κομμουνιστούς  το σφυρί και το δρεπάνι να περιλαμβάνονται, αλλά στο τέλος δημιούργησαν μια κοινή λίστα για τις γενικές εκλογές του 2008.

Στις εκλογές Η Αριστερά-Το Ουράνιο Τόξο κέρδιε ένα καταστροφικό 3.1% των ψήφων (κάτω από το 10.2%, το συνδυασμένο αποτέλεσμα των τριών κομμάτων στις γενικές εκλογές του 2006) και απέτυχε να κερδίσει έδρες στο Ιταλικό Κοινοβούλιο. Λίγο μετά, το Κόμμα των Ιταλών Κομμουνιστών ανακοίνωσε ότι θα άφηνε την ομοσπονδία, και το Κόμμα Κομμουνιστικής Επανίδρυσης έκανε το ίδιο λίγο αργότερα.

## Παραπομπές


Κατηγορία:Πρώην πολιτικά κόμματα στην Ιταλία
Κατηγορία:Σοσιαλιστικά κόμματα
Κατηγορία:Κομμουνιστικά κόμματα στην Ιταλία
Κατηγορία:Οικολογικά κόμματα
Κατηγορία:Καταργημένα κομμουνιστικά κόμματα
Χρυσό κόσμημα (Βρετανικό Μουσείο, αρ. 763)

Στην αρχαϊκή συλλογή του Βρετανικού Μουσείου εκτίθενται με αριθμό καταλόγου 763 χρυσό κόσμημα που βρέθηκε στην Αίγινα.
## Περιγραφή
Πρόκειται για χρυσό κόσμημα καρφίτσα. Αποτελείται από έναν δακτύλιο, και διάφορες άλλες φιγούρες. Ο  δακτύλιος είναι κατασκευασμένο από δύο κοίλα κέλυφα, τα οποία συγκρατούνται μεταξύ τους, επειδή τα άκρα τους είναι διπλωμένα. Ο δακτύλιος είναι γεμάτος με πυρήνα από άργιλο. Στο επάνω μέρος του δείχνει δύο κεφαλές φιδιών, αντικριστές. Στο εσωτερικό του υπάρχουν δύο κυνηγόσκυλα, επίσης αντικριστά, ενώ από κάτω δύο πίθηκοι κάθονται πλάτη με πλάτη και τρώνε κάτι. Οι δύο σκύλοι έχουν σηκωμένο το ένα μπροστινό τους πόδι, και στηρίζονται με το άλλο μπροστινό πόδι στο κεφάλι του πιθήκου, ενώ με τα πίσω πόδια στέκουν επάνω σε τόξο, το οποίο ξεπηδάει μπροστά από τα πόδια του καθισμένου πιθήκου. Στο κέντρο του δακτυλίου είναι προσαρμοσμένη μια οβάλ χάνδρα, η οποία φέρει διαμετρική οπή, μέσα από την οποία ήταν περασμένο μετάξινο νήμα που συγκρατούσε την καρφίτσα. Εκτός αυτού, τα κυνηγόσκυλα φοράνε λαιμοδέτη, ο οποίος είναι δεμένος στον δακτύλιο με νήμα στολισμένο με χάνδρες. 

Εξωτερικά, ο δακτύλιος συγκρατεί συνολικά δεκατέσσερα διακοσμητικά στοιχεία σε μορφή εναλλάξ φλουριού και φτερωτού πνεύματος αντίστοιχα. Οι αλυσίδες που τα συγκρατούν είναι στολισμένες με χάνδρες.
## Βιβλιογραφία
* Evans, loc. cit., p. 203 f. (C), fig. 6
* Perrot et Chipiez, loc. cit, p. 240 f., fig. 107
* Tsountas-Manatt, The Mycenaean Age, p. 390 f., fig. 166
* Walters, Art of the Greeks, pl. cii.
* Weicker, Der Seelenvogel, p. 946 f., fig. 23
* Koernes, Urgesch. d. bild. Kiinst., p. 416 f.
* cf. Jahrb. d. Arch. Inst., XIX (1904), p. 36.
* For the birds, cf. a gold strip from the Bernardini tomb at Palestrina (Montelius, Civil. Prim., II., pl. 368, 4).
## Πηγές

* 

## Εξωτερικοί σύνδεσμοι
* Παρουσίαση του Κοσμήματος από το Βρετανικό Μουσείο

Κατηγορία:Κοσμήματα (τέχνεργα)
Κατηγορία:Μινωική τέχνη
Κατηγορία:Ελληνικά και Ρωμαϊκά εκθέματα στο Βρετανικό Μουσείο
Κατηγορία:Θησαυρός της Αίγινας
Κατηγορία:Αρχαιολογικά ευρήματα στην Αττική
Γοργόνειο (Βρετανικό Μουσείο, αρ. 1582)

Στην αρχαϊκή συλλογή του Βρετανικού Μουσείου εκτίθενται με αριθμό καταλόγου 1582 αργυρό κόσμημα, που βρέθηκε το 1856 σε τάφο στον Θάρρα στη Σαρδηνία.
## Περιγραφή
Πρόκειται για χονδρή πλάκα από ασήμι σε τετράγωνο σχήμα. Είναι σφραγισμένο με ανάγλυφο Γοργόνειο, αρχαΐζοντος τύπου. Τα χαρακτηριστικά του προσώπου είναι τρομακτικά, με προεξέχουσα γλώσσα και εξογκωμένους οφθαλμούς. Η κόμη είναι πυκνή, με μπούκλες που πέφτουν στο πρόσωπο, και δεμένη κότσο στην κορφή. Μια από τις γωνίες φέρει οπή, ενώ οι υπόλοιπες τρεις λείπουν, επειδή έσπασαν και χάθηκαν. 
## Πηγές

* 
## Εξωτερικοί σύνδεσμοι
* Παρουσίαση του Γοργονείου από το Βρετανικό Μουσείο

Κατηγορία:Έργα γλυπτικής
Κατηγορία:Αρχαία τέχνη
Κατηγορία:Ελληνικά και Ρωμαϊκά εκθέματα στο Βρετανικό Μουσείο
Κατηγορία:Γοργόνειο
Γοργόνειο (Βρετανικό Μουσείο, αρ. 1601)

Στην αρχαϊκή συλλογή του Βρετανικού Μουσείου εκτίθενται με αριθμό καταλόγου 1601 αργυρό κόσμημα.
## Περιγραφή
Παριστάνει σκελετό Γοργόνειο. Τα χαρακτηριστικά του προσώπου είναι τρομακτικά, με ανοιχτό στόμα, έντονη οδοντοστοιχία με μακριούς, αιχμηρούς χαυλιόδοντες στο επάνω και κάτω γνάθο, προεξέχουσα γλώσσα και εξογκωμένους οφθαλμούς. Στις εσοχές των ματιών είναι τοποθετημένο παχύ χρυσό κυρτό δισκίο. 
## Πηγές

* 

## Εξωτερικοί σύνδεσμοι
* Παρουσίαση του Γοργονείου από το Βρετανικό Μουσείο

Κατηγορία:Έργα γλυπτικής
Κατηγορία:Αρχαϊκή τέχνη
Κατηγορία:Ελληνικά και Ρωμαϊκά εκθέματα στο Βρετανικό Μουσείο
Κατηγορία:Αρχαιολογικά ευρήματα στην Ελλάδα
Κατηγορία:Γοργόνειο
Σαιν-Ζαμ (Ατλαντικά Πυρηναία)

Η **Σεν Ζαμ** (Γαλλικά: *Saint-Jammes*) είναι γαλλικός Δήμος, ο οποίος βρίσκεται στο διαμέρισμα των Ατλαντικών Πυρηναίων (*Pyrénées-Atlantiques*) στην περιοχή της Ακουιτανία-Λιμουζέν-Πουατού-Σαράντ (*Aquitaine-Limousin-Poitou-Charentes*), στη νοτιοδυτική Γαλλία.

Απέχει δέκα χλμ βορειοανατολικά της Παι. Συνορεύει με τις κοινότητες *Higuères-Souye* στα βόρεια, *Gabaston* στα ανατολικά, *Maucor* και *Bernadets* στα δυτικά και *Morlaàs* στα νότια. Η κοινότητα εξυπηρετείται από τις οδούς 222 και 943. Υπάρχει επίσης τακτική σύνδεση με την Παι.

Πλησίον της κοινότητας ρέει ο παραπόταμος του ποταμού Αντούρ (*Adour*), Λουί (*Luy*), τα νερά του οποίου χρησιμοποιούνται για άρδευση.

Το όνομα Σεν Ζαμ (*Saint-Jammes*) εμφανίζεται πρώτη φορά ως *Sent-Jacme* το 1376 και ως *Saint-Jayme* το 1673.

Χαρακτηριστικό του Σεν Ζαμ είναι το γεγονός ότι δεν υπάρχει εκκλησία.

Στο δήμο υπάρχει δημόσιο δημοτικό σχολείο, αθλητικό κέντρο (*Aime Capdeboscq*), γήπεδο ποδοσφαίρου και γήπεδο τένις.


Αρχείο:20012010180saintjammesmairie.jpg|Το δημαρχείο
Αρχείο:Salle_polyvalente_de_Saint_-_Jammes.jpg|Κοινοτικός πολυχώρος
Αρχείο:Terrain_de_tennis_de_Saint_-_Jammes.jpg|Γήπεδο τένις
Αρχείο:Le terrain de football de Saint-Jammes.jpg|Γήπεδο ποδοσφαίρου
Αρχείο:Monument aux morts de Saint - Jammes.jpg|Μνημείο πεσόντων


## Παραπομπές



## Εξωτερικοί σύνδεσμοι
*Σεν Ζαμ Google maps

Κατηγορία:Κοινότητες της Ακουιτανίας
Κατηγορία:Κοινότητες της Γαλλίας
Διάδημα (Βρετανικό Μουσείο, αρ. 1615)

Στην αρχαϊκή συλλογή του Βρετανικού Μουσείου εκτίθενται με αριθμό καταλόγου 1615 χρυσό διάδημα. Είναι δωρεά του W. Burges, Esq., το έτος 1881.
## Περιγραφή
Πρόκειται για πολύ λεπτής λουρίδα χρυσού με στρογγυλεμένα άκρα, τα οποία φέρουν οπές. Είναι  εκτυπωμένη με ανάγλυφες παραστάσεις. Καταμεσής φέρει μικρή τρίγωνη κορυφή. Στο σημείο αυτό η ανάγλυφη διακόσμηση παριστάνει ένα φοίνικα. Η αναπαράσταση του φοίνικα επαναλαμβάνεται συνολικά πέντε φορές, ενώ σπείρες συμπληρώνουν την διακόσμηση. Τα διακοσμητικά στοιχεία χωρίζονται από γραμμές και μαιάνδρους. 
## Πηγές

* 

## Εξωτερικοί σύνδεσμοι
* Παρουσίαση του Διαδήματος από το Βρετανικό Μουσείο

Κατηγορία:Κοσμήματα (τέχνεργα)
Κατηγορία:Αρχαϊκή τέχνη
Κατηγορία:Ελληνικά και Ρωμαϊκά εκθέματα στο Βρετανικό Μουσείο
Κατηγορία:Αρχαιολογικά ευρήματα στην Ελλάδα
Night on Earth (αποσαφήνιση)

Το *[[Μια Νύχτα στον Κόσμο|Night on Earth]]* είναι ένα φιλμ σκηνοθετημένο το 1991 από τον σκηνοθέτη Τζιμ Τζάρμους (Jim Jarmusch).

Το **Night on Earth** αναφέρεται επίσης:
* Night on Earth (μουσική ταινίας), στην μουσική της ταινίας του ομώνυμου φιλμ από τον σκηνοθέτη Jim Jarmush, γραμμένη από τον Tom Waits.
* Night on Earth (Dawn of Relic άλμπουμ), μουσικό άλμπουμ του μπλακ μέταλ Φινλανδικού συγκροτήματος *Dawn of Relic*.
* Night on Earth (συγκρότημα), είναι μια πολυσυλλογική μπάντα από την Αθήνα, (Ελλάδα). Δανείστηκαν το όνομά τους από την ομώνυμη ταινία του Τζιμ Τζάρμους.
Βασίλης Σαμπράκος

Ο **Βασίλης Σαμπράκος**, γεννημένος το 1973 στην Αθήνα, είναι Έλληνας αθλητικός δημοσιογράφος.

Πραγματοποίησε τις σπουδές του στο Κέντρο Δημοσιογραφικών Σπουδών, ξεκινόντας την πορεία του το 1992 ως μαθητευόμενος στην εφημερίδα «Αθλητική Ηχώ». Τα επόμενα χρόνια εργάστηκε ως ρεπόρτερ αθλητικών θεμάτων για τις εφημερίδες «Κόσμος των Σπορ», «Το Βήμα», «Sportime» και «Φίλαθλος».

Υπήρξε ένας από τους πρωτεργάτες στη δημιουργία της εφημερίδας «SportDay», της οποίας διετέλεσε και αρχισυντάκτης. Παράλληλα συνεργάστηκε και με το ραδιοφωνικό σταθμό του ίδιου ομίλου, το «NovaSport FM». Ρεπορτάζ του περιέλαβαν αρκετές ακόμη εφημερίδες, περιοδικά, ιστοσελίδες και τηλεοπτικοί σταθμοί. Για μία περίοδο υπήρξε αρχισυντάκτης του τηλεοπτικού σταθμού ΣΚΑΪ.

Το Μάρτιο του 2008 ξεκίνησε να εκδίδει την εφημερίδα «Εξέδρα των Σπορ», που ανήκε στον Δημοσιογραφικό Οργανισμό Λαμπράκη, από κοινού με την αθλητική ιστοσελίδα exedrasports.gr. Αποχώρησε το καλοκαίρι του 2011 επιστρέφοντας στο δυναμικό της «SportDay». Τον Οκτώβριο του 2012 έγινε διευθυντής της ιστοσελίδας gazzetta.gr, στην οποία σήμερα λειτουργεί ως σύμβουλος έκδοσης και αρθρογράφος. Από το 2012 εργάζεται ως παρουσιαστής εκπομπών και σχολιαστής αγώνων ποδοσφαίρου στην CosmoteTV. 

Τον Ιανουάριο του 2022 δημιούργησε με την Digital Minds το Digital Minds Sports agency που προσφέρει υπηρεσίες digital marketing στην αθλητική αγορά. 

Το 2009 εξέδωσε ένα μυθιστόρημα που αντλεί υλικό από τις προσωπικές του εμπειρίες στο χώρο του ελληνικού ποδοσφαίρου, με τον τίτλο *«Σκίσε το manual»*, από τις εκδόσεις «Ελληνικά Γράμματα».

Το 2018 εξέδωσε το βιβλίο με τίτλο "Εξηγώντας το Θαύμα", το οποίο διηγείται και αναλύει την πορεία της Εθνικής Ομάδας ποδοσφαίρου προς την κατάκτηση του Euro 2004. Το βιβλίο του μεταφράστηκε στην αγγλική γλώσσα και εκδόθηκε στην Αγγλία τον Ιούνιο του 2021 με τον τίτλο "The Miracle '04". Μπήκε στην λίστα των 7 κορυφαίων ποδοσφαιρικών βιβλίων στην Αγγλία για το έτος 2022, στα Sports Book Awards.
 
Είναι παντρεμένος με την επίσης δημοσιογράφο Μαρία Λιάσκα.

## Πηγές
* Σαμπράκος, Βασίλης, βιογραφικό στην ιστοσελίδα της Βιβλιονέτ.

## Εξωτερικοί σύνδεσμοι
* Προσωπικό ιστολόγιο
* Exedrasports.gr 
* http://www.toposbooks.gr/contents/books_details.php?nid=565
* https://sportsbookawards.com/nominee/the-miracle-04/https://www.pitchpublishing.co.uk/shop/miracle

Κατηγορία:Έλληνες δημοσιογράφοι του 20ού αιώνα
Κατηγορία:Έλληνες αθλητικογράφοι
Κατηγορία:Έλληνες εκδότες
Κατηγορία:Ραδιοφωνικοί παραγωγοί
Κύπελλο Κύπρου ποδοσφαίρου ανδρών 1973-74

Το **Κύπελλο Κύπρου 1973-74** ήταν η 32η έκδοση του Κυπέλλου Κύπρου. Νικήτρια ήταν η Ομόνοια για τρίτη φορά στην ιστορία της.

## Σύστημα διεξαγωγής
Στο κύπελλο Κύπρου 1973-74 συμμετείχαν οι 14 ομάδες του πρωταθλήματος Α΄ κατηγορίας 1973-74, οι 14 ομάδες του πρωταθλήματος Β΄ κατηγορίας 1973-74 και οι 12 ομάδες του πρωταθλήματος Γ΄ κατηγορίας 1973-74. 

Διεξήχθη σε 6 γύρους με το σύστημα νοκ-άουτ. Οι αγώνες ήταν διπλοί. Κάθε ομάδα αγωνιζόταν στην έδρα της και στην έδρα του αντιπάλου.

Η κυπελλούχος ομάδα είχε το δικαίωμα συμμετοχής στο Κύπελλο Κυπελλούχων Ευρώπης ποδοσφαίρου 1974-75. Επειδή η κυπελλούχος ομάδας είχε κατακτήσει και το πρωτάθλημα Α΄ κατηγορίας 1973-74 (οπόταν εξασφάλισε συμμετοχή στο Κύπελλο Πρωταθλητριών Ομάδων Ευρώπης 1974-75), στο Κύπελλο Κυπελλούχων 1974-75 είχε δικαίωμα συμμετοχής η φιναλίστ του Κυπέλλου Κύπρου 1973-74.

## Προκριματικός γύρος
Στον προκριματικό γύρο συμμετείχαν οι ομάδες του πρωταθλήματος Γ΄ κατηγορίας 1973-74 και οι 4 τελευταίες ομάδες του πρωταθλήματος Β΄ κατηγορίας 1973-74 (το κύπελλο είχε διεξαχθεί μετά την ολοκλήρωση των πρωταθλημάτων).




## Α΄ γύρος




## Β΄ γύρος




## Προημιτελικά




## Ημιτελικά




## Τελικός
Στον τελικό προκρίθηκαν η Ομόνοια και η Ένωσις Νέων Παραλιμνίου. Ο τελικός διεξήχθη στις 23 Ιουνίου 1974 στο Παλιό Γ.Σ.Π. (το οποίο ήταν και έδρα της Ομόνοιας) στη Λευκωσία. Νικήτρια ήταν η Ομόνοια με σκορ 2-0.

## Παραπομπές


## Πηγές
*
*

## Βιβλιογραφία
*
*

## Εξωτερικοί σύνδεσμοι
*

## Δείτε επίσης

* Κύπελλο Κύπρου (ποδόσφαιρο ανδρών)
* Α΄ κατηγορία ποδοσφαίρου ανδρών Κύπρου 1973-74

Κατηγορία:Κύπελλο Κύπρου (ποδόσφαιρο ανδρών)
Κατηγορία:Εγχώρια ποδοσφαιρικά κύπελλα 1973-1974
Χρυσός στέφανος (Βρετανικό Μουσείο, αρ. 1628)

Στην αρχαϊκή συλλογή του Βρετανικού Μουσείου εκτίθενται με αριθμό καταλόγου 1628 χρυσό στεφάνι που βρέθηκε σε τάφο στα Δαρδανέλια και αγοράστηκε το 1908.
## Περιγραφή
Πρόκειται για απομίμηση κλαδιών βελανιδιάς σε χρυσό σύρμα, λεπτεπίλεπτα χρυσά φύλλα, βαριά χρυσά βελανίδια, δυο τζιτζίκια και μια μέλισσα. Το στεφάνι αποτελείται από δύο μίσχους. Στο άκρο του κάθε μίσχου υπάρχει μια θηλιά, μέσα από την οποία περνούσε μια χρυσή κορδέλα που τους συγκρατούσε. Η κορδέλα ήταν δεμένη και στολισμένη με μια χρυσή μέλισσα.

## Ερμηνεία
Η βελανιδιά ήταν το ιερό δέντρο του Δία, ενώ χρυσά στεφάνια συναντούμε συχνά ως ταφικά επιθέματα στην Μακεδονία, Νότιο Ιταλία, Μικρά Ασία, βόρειο Ελλήσπονδο και αλλού. Ήταν δημοφιλή στα αρχαία χρόνια, και όπως γράφει ο ρήτορας Δημοσθένης (384-322 π.Χ.), τα φορούσαν κατά την διάρκεια θρησκευτικών τελετών. 
## Βιβλιογραφία
* the Armento crown (Arneth, Gold- n. Silbermon., pl. G. xiii.)
* Ant. du Bosph. Gimm., pl. iv., 2 (from a 4th cent, tomb)
* Athen. Mitt., XXXIII., pl. xxv., 1 (from a sarcophagus in a tumulus of (probably) the 3rd cent. H.c. at Pergamum).
## Πηγές
* 

## Εξωτερικοί σύνδεσμοι

* Παρουσίαση του διαδήματος στο Βρεταινικό Μουσείο 
*Παρουσίαση στο Βρετανικό Μουσείο

Κατηγορία:Έργα γλυπτικής
Κατηγορία:Τέχνεργα
Κατηγορία:Ελληνιστική τέχνη
Κατηγορία:Ελληνικά και Ρωμαϊκά εκθέματα στο Βρετανικό Μουσείο
Ινιάτσιο Σιλόνε

Ο **Ινιάτσιο Σιλόνε** (**Ignazio Silone**), (ψευδώνυμο του **Σεκόντο Τρανκουίλι**) (1η Μαΐου 1900– 22 Αυγούστου 1978), ήταν Ιταλός συγγραφέας και πολιτικός. Το πιο γνωστό έργο του, το μυθιστόρημα *Φονταμάρα*, που έχει μεταφραστεί σε πολλές γλώσσες, αποτελεί καταγγελία της φτώχειας, της καταπίεσης και της κοινωνικής αδικίας.
  
Ο Σιλόνε ήταν ένα από τα ιδρυτικά μέλη του Ιταλικού Κομμουνιστικού Κόμματος (*PCI*) αλλά αντιτάχθηκε στην μορφή που πήρε το καθεστώς στη ΕΣΣΔ μετά την άνοδο στην εξουσία του Στάλιν και διεγράφη από το κόμμα το καλοκαίρι του 1931. Από τις αρχές της δεκαετίας του τριάντα και μέχρι τον Οκτώβριο του 1944 έζησε εξόριστος στην Ελβετία.

Το 2000 ξέσπασε στην Ιταλία μια έντονη συζήτηση μεταξύ των ιστορικών με αφορμή τους ισχυρισμούς των ιστορικών  Mauro Canali και Dario Biocca, που βασίστηκαν σε έγγραφα από τα αρχεία του φασιστικού καθεστώτος, ότι ο Σιλόνε ενώ ήταν μέλος του Ιταλικού Κομμουνιστικού Κόμματος ήταν συγχρόνως και συνεργάτης της φασιστικής αστυνομίας. Οι ισχυρισμοί των δύο ιστορικών αμφισβητήθηκαν από τον συνάδελφό τους Giuseppe Tamburrano ο οποίος, αν και δεν αρνήθηκε ότι ο Σιλόνε είχε επαφές με τη φασιστική αστυνομία προκειμένου να βοηθήσει τον αδερφό του που ήταν στη φυλακή, υποστήριξε ότι ο συγγραφέας δεν έδωσε ποτέ στο καθεστώς χρήσιμες πληροφορίες σχετικά με το κόμμα και τους συντρόφους του.

## Έργα του στα Ελληνικά
* *Fontamara* (Φονταμάρα, 1930) ― μετάφρ. Δ. Μπούας ("Εκδόσεις των Φίλων")
* *Pane e vino* (Άρτος και οίνος, 1937) ― μετάφρ. Α. Σταθόπουλος ("Ηριδανός")
* *Il segreto di Luca* (Το μυστικό του Λουκά, 1956) ― μετάφρ. Αν. Λαμπρόπουλος (";")

## Παραπομπές


Κατηγορία:Ιταλοί συγγραφείς
Βουλευτικές εκλογές στο Πράσινο Ακρωτήριο (2006)

Οι **βουλευτικές εκλογές του 2006** στο Πράσινο Ακρωτήριο διεξήχθησαν στις 22 Ιανουαρίου. Επρόκειτο για τις τέταρτες βουλευτικές εκλογές από την εγκαθίδρυση του πολυκομματισμού, το 1990.

Έλαβαν μέρος 5 πολιτικά κόμματα για την πλήρωση 72 εδρών στην Εθνοσυνέλευση. Το κυβερνών κόμμα Αφρικανικό Κόμμα για την Ανεξαρτησία του Πράσινου Ακρωτηρίου (PAICV) κέρδισε τις εκλογές με 41 έδρες και παρέμεινε στην εξουσία. Το κόμμα της αντιπολίτευσης Κίνημα για Δημοκρατία (MpD) ήρθε δεύτερο με 29 έδρες και ακολούθησε με 2 έδρες η Δημοκρατική και Ανεξάρτητη Ένωση του Πράσινου Ακρωτηρίου (UCID). Δυο ακόμα κόμματα, το Κόμμα Δημοκρατικής Ανανέωσης (PRD) και το Σοσιαλιστικό Δημοκρατικό Κόμμα (PSD) δεν πέτυχαν την είσοδό τους στην Εθνοσυνέλευση. Μόνο τα κόμματα PAICV και MpD κατέβασαν υποψηφίους σε κάθε εκλογική περιφέρεια.

## Αποτελέσματα εκλογών

## Εξωτερικοί σύνδεσμοι
*Εθνική Εκλογική Επιτροπή (στα πορτογαλικά)

2006
Πρασινο Ακρωτηριο
Σκουλαρίκια (Βρετανικό Μουσείο, αρ. 1657)

Στην αρχαϊκή συλλογή του Βρετανικού Μουσείου εκτίθενται με αριθμό καταλόγου 1657 σκουλαρίκια που βρέθηκαν στον Τάραντα το 1872.
## Περιγραφή
Είναι διακοσμημένα με φοίνικες, άνθη και κύματα. Γύρω γύρω φέρουν τριπλή σειρά από μικροσκοπικές χρυσές χάνδρες, ενώ στην κορυφή φέρουν μια σειρά από λίγο μεγαλύτερες, επίσης χρυσές χάνδρες. Όλες οι χάνδρες έχουν άλλη μια μικρότερη χρυσή χάνδρα από πάνω τους. Φέρουν επίσης ανάγλυφη παράσταση ανδρικού προσώπου με περιποιημένη κώμη όλο μπούκλες. Τέλος, από κάτω από το κάθε σκουλαρίκι κρέμονται επτά τσαμπιά, με πέντε ρόγες το κάθε ένα. 
## Πηγές

* 

Κατηγορία:Κοσμήματα (τέχνεργα)
Κατηγορία:Ελληνιστική τέχνη
Κατηγορία:Ελληνικά και Ρωμαϊκά εκθέματα στο Βρετανικό Μουσείο
Σκύθες (Βρετανικό Μουσείο, αρ. 2106d)

Στην αρχαϊκή συλλογή του Βρετανικού Μουσείου εκτίθενται με αριθμό καταλόγου 2106d χρυσό κόσμημα που αγοράστηκε το 1909.
## Περιγραφή
Πρόκειται για χρυσή πλάκα, με ανάγλυφη παράσταση δύο Σκύθων πολεμιστών. Στέκουν στην μάχη, πλάτη προς πλάτη και σημαδεύουν με το τόξο τους. Ο προς τα αριστερά έχει γενειάδα, ενώ ο προς τα δεξιά ίσως είναι νεώτερος και γι' αυτό άμουσος. Η κόμμωση είναι χαρακτηριστική, τα μακρυά μαλλιά είναι δεμένα κόμπο πίσω από το κεφάλι. Φορούν στενό δερμάτινο επανωφόρι, παντελόνι και μπότες. Το έδαφος που πατάν είναι από διαφορετικό κράμα χρυσού.
## Βιβλιογραφία
* Ant. du Bosph. Cimm., pl. XX., 6 
* Add Bull. Arch. Nap., VI. (1848), pl. iv., 13.
* Harpokr., «περί αέρων», 19

## Εξωτερικοί σύνδεσμοι
*Παρουσίαση στο Βρετανικό Μουσείο
## Πηγές

* 

Κατηγορία:Έργα γλυπτικής
Κατηγορία:Τέχνεργα
Κατηγορία:Αρχαϊκή τέχνη
Κατηγορία:Ελληνικά και Ρωμαϊκά εκθέματα στο Βρετανικό Μουσείο
Νιγηρικές βουλευτικές εκλογές 2009

Στις **βουλευτικές εκλογές του Νίγηρα**, οι οποίες διεξήχθησαν στις 20 Οκτωβρίου 2009, παρά τις αντιδράσεις και με χαμηλή συμμετοχή, κέρδισε το κυβερνών κόμμα MNSD του προέδρου Μαμαντού Ταντζά. Η αντιπολίτευση δεν έλαβε μέρος. Η συμμετοχή ήταν 51,27% και οι εγγεγραμμένοι ψηφοφόροι ήταν 6 εκατομμύρια. Σύμφωνα με τα επίσημα αποτελέσματα, το κυβερνών MNSD κέρδισε 76 επί συνόλου 113 εδρών στην Εθνοσυνέλευση. Το MNSD κατείχε 47 έδρες στην προηγούμενη βουλή. Πέντε κόμματα που θεωρούνται προσκείμενα στο MNSD έλαβαν 25 έδρες: 15 για το Σοσιαλδημοκρατικό Συναγερμό (RSD), 7 για το Συναγερμό για Δημοκρατία και Πρόοδο (RDP), μία για το Alkalami, μία για το κόμμα του Νίγηρα των μαζών για Δουλειά και για το Νιγηρικό Κόμμα για Αυτοδιαχείριση. Για πρώτη φορά σε βουλευτικές εκλογές εξασφάλισαν έδρες, 12 στο σύνολο, και οι ανεξάρτητοι. Λίγο μετά τη διεξαγωγή της ψηφοφορίας η συμμετοχή του Νίγηρα στην Οικονομική Κοινότητα των Χωρών της Δυτικής Αφρικής (ECOWAS) ανεστάλη και ο ίδιος ο οργανισμός δεν αναγνώρισε τα αποτελέσματα.
## Αποτελέσματα

## Εξωτερικοί σύνδεσμοι
* Arrêt n° 08/09/CC/ME Du 19 Septembre 2009  Επίσημα έγγραφα του Συνταγματικού Δικαστηρίου με λεπτομέρειες των εκλογών.

## Παραπομπές


2009
Κατηγορία:Εκλογές του 2009
Θεά Μέλισσα (Βρετανικό Μουσείο, αρ. 1118)

Στην αρχαϊκή συλλογή του Βρετανικού Μουσείου εκτίθενται με αριθμό καταλόγου 1118 χρυσό κόσμημα που βρέθηκε στη Ρόδο και αγοράστηκε το 1860.
## Περιγραφή
Πρόκειται για χρυσή πλάκα σχήματος ορθογωνίου. Περιέχει ανάγλυφη παράσταση της θεάς Μέλισσας. Αριστερά και δεξιά της Μέλισσας βρίσκεται ανθός με επτά και οκτώ πέταλα αντίστοιχα. Η θεά πετάει με τα χέρια τεντωμένα στο πλάι, και τις παλάμες κλειστές. Το σώμα της από τη μέση και κάτω καταλήγει σε κοιλιά εντόμου. Φοράει το χαρακτηριστικό αιγυπτιακό μαντίλι των Φαραώ. 
## Βιβλιογραφία
* Arch. Zeit., 1869, p. iii
* Journ. Hell. Stud., XV., p. 12
* Arch. Anz., 1904, p. 41, figs. 7-11
* Milani, Studi e Mat., 1(2), fig. 50, p. 209
* Athen. Mitt., XXVIII., pl. v., figs. 1-3
* J. Harrison, Prolog to Gk. Religion, p. 444, fig. 137
* Hogarth, Ephesus, p. 337 (2)
* Radet, Cybébé, p. 44, fig. 57.
## Εξωτερικοί σύνδεσμοι
* Παρουσίαση στο Βρετανικό Μουσείο
## Πηγές

* 

Κατηγορία:Έργα γλυπτικής
Κατηγορία:Μυκηναϊκή τέχνη
Κατηγορία:Ελληνικά και Ρωμαϊκά εκθέματα στο Βρετανικό Μουσείο
Κατηγορία:Αρχαιολογικά ευρήματα στα Δωδεκάνησα
Κλιματικοί πρόσφυγες

Ο όρος **«κλιματικοί πρόσφυγες»** (climate refugees), ο οποίος αναφέρεται στους ανθρώπους που μεταναστεύουν εξαιτίας των επιπτώσεων της κλιματικής αλλαγής, έχει αποτελέσει σημείο αναφοράς δικτύων οργανώσεων της κοινωνίας των πολιτών, οι οποίες με τη δραστηριότητά τους ανέπτυξαν μία κριτική προσέγγιση κατά την διάρκεια της Διάσκεψης των Ηνωμένων Εθνών για την Κλιματική Αλλαγή (COP15), που πραγματοποιήθηκε στην Κοπεγχάγη τον Δεκέμβριο του 2009. 

Αυτή η οπτική επικεντρώνεται στην κλιματική αλλαγή ως ένα ζήτημα αποκλειστικά εκπομπών διοξειδίου του άνθρακα και αποτυγχάνει να εξετάσει την ευρύτητα των πολιτικών ζητημάτων που επηρεάζουν τη μετανάστευση, όπως οι πολιτικές πληθυσμιακού ελέγχου, ο ρόλος του εθνικισμού και ο έλεγχος της μετανάστευσης από τα κράτη. Κρίνεται ότι το φαινόμενο της κλιματικής αλλαγής είναι αδύνατο τόσο να τεθεί πολιτικά ουδέτερα όσο και να απομονωθεί ως κύρια αιτία μίας μεταναστευτικής κίνησης και έτσι το αίτημα, στο οποίο συχνά καταλήγει κανείς, για την αναγνώριση των κλιματικών προσφύγων ως ξεχωριστή κατηγορία προσφύγων δεν μπορεί να αποτελέσει βάση για μία συζήτηση που έχει σκοπό έχει την συνολική αμφισβήτηση του υπάρχοντος κοινωνικού συστήματος.

Κατηγορία:Κλιματολογία
Κατηγορία:Μετανάστευση
Κατηγορία:Πρόσφυγες
Ευρωπαϊκή Ατομική Επιχείρηση

Η **Ευρωπαϊκή Ιδιωτική Εταιρία** (λατινικά: **Societas Privata Europaea**, **SPE**) είναι νομική μορφή για εταιρεία Περιορισμένης Ευθύνης, που προς το παρόν προτείνεται από την Ευρωπαϊκή Επιτροπή ώστε να συσταθεί στην Ευρωπαϊκή Ένωση. 

Συνίσταται από μία Εταιρεία Περιορισμένης Ευθύνης (ΕΠΕ), παρόμοια με την αγγλική limited company, την Αυστριακή ή Γερμανική GmbH, την Ολλανδική BV, ή την Γαλλική SARL. Ο σκοπός της πρότασης είναι να απομακρυνθεί η τρέχουσα ανάγκη για τις εταιρίες περιορισμένης ευθύνης να επανασυστήσουν τον εαυτό τους σε αντίστοιχη νομική μορφή σε όλα τα κράτη μέλη της ΕΕ στα οποία θέλουν να δραστηριοποιηθούν, η ανάγκη αυτή προς το παρόν αντιπροσωπεύει σημαντική διοικητική εργασία για τις μικρές και μεσαίες επιχειρήσεις.
 Προτάθηκε η μορφή επιχείρησης SPE να συσταθεί στην ΕΕ και στον ΕΟΧ από τον Ιούλιο του 2010. 

Η SPE τελικά φαίνεται να έρχεται αυτό το έτος (2011) και καθυστερείται από τους Γερμανούς (CDU), ώστε να επιτρέψουν πρώτα στις δικές τους εθνικές εναλλακτικές (τις mini-GmbH) να μεγαλώσουν. Η SPE θα μπορούσε να διευκολύνει την έναρξη νέων επιχειρήσεων και την ευρωπαϊκή ολοκλήρωση και έτσι θα βοηθήσει τις μικρές επιχειρήσεις και τους επιχειρηματίες, λόγω των διαχειρίσιμων κεφαλαιακών απαιτήσεων, που δεν έχουν μεγάλη διαφορά με την νομική μορφή British Limited (Ltd).

## Αναφορές


## Εξωτερικοί σύνδεσμοι

*"Think Small First": A Small Business Act for Europe
*www.europeanprivatecompany.eu

Κατηγορία:Ευρωπαϊκή Ένωση
Βακάι Χαϊριγιέ

Με την τουρκική ονομασία «**Βακάι Χαϊριγιέ**» (Vaka-i Hayriye) που σημαίνει κατά λέξη γεγονός ευνοϊκό ή ευτυχές (ευτυχές γεγονός) φέρεται στην ιστορία της  Οθωμανικής Αυτοκρατορίας η διάλυση των Γενιτσάρων που συνέβη τον Ιούνιο του 1826 κατόπιν διαταγής του Σουλτάνου Μαχμούτ Β΄.

Συγκεκριμένα όταν την εποχή εκείνη ο Σουλτάνος Μαχμούτ Β΄ αποφάσισε την ανασυγκρότηση του οθωμανικού στρατού κατά τα ευρωπαϊκά πρότυπα που θα είχε ως συνέπεια τη διάλυση των Γενιτσάρων, οι τελευταίοι θεωρώντας δεδομένο ότι θα έχαναν όλες τις απολαβές που είχαν μέχρι τότε προκάλεσαν επανάσταση κατά του Σουλτάνου περικυκλώνοντας τα ανάκτορα. Ο Σουλτάνος όμως που περίμενε μια τέτοια εξέλιξη είχε καλέσει γύρω από την Κωνσταντινούπολη μεγάλες στρατιωτικές μονάδες και πυροβολικό τις οποίες και διέταξε να διαλύσουν τους επαναστάτες και να καταστρέψουν το στρατόπεδό τους. 
Κατά τη μάχη που ακολούθησε περικυκλώθηκαν οι Γενίτσαροι όπου και ακολούθησε ο όλεθρος αυτών. Περίπου 4.000 φονεύτηκαν μέσα σε μία ημέρα ενώ οι εκκαθαρίσεις συνεχίστηκαν εντός και γύρω από την Κωνσταντινούπολη τις επόμενες ημέρες όπου εκατοντάδες συνελήφθησαν και εξορίστηκαν και εκτελέστηκαν είτε δι΄ αποκεφαλισμού είτε δια στραγγαλισμού.  Οι δε περιουσίες των Γενιτσάρων δημεύτηκαν και όσοι επέζησαν της καταστροφής διέφυγαν στη Βαλκανική. Κάποιοι ελάχιστοι μόνο που δήλωσαν υποταγή φέρονταν να σώθηκαν.

Ήταν γεγονός ότι τελευταία οι Γενίτσαροι από άλλοτε αυτοκρατορικά τάγματα (ελίτ) είχαν μεταβληθεί σε φόβο και τρόμο των Σουλτάνων σε κάθε διοικητική αλλαγή προς εκσυγχρονισμό που προέβαιναν σε σημείο που να φαίνεται αυτοί να διοικούσαν φθάνοντας στο σημείο άλλους Σουλτάνους να καθαιρούν και άλλους ακόμα και να φονεύουν.  Παράλληλα την ίδια εποχή υπήρχε ενα γενικότερο αντι-γενιτσαρικό κλίμα σ΄ όλη τη δυτική αυτοκρατορία που και αυτό βοήθησε την ολοκληρωτική καταστροφή τους.

Οι στρατιωτικές δυνάμεις που έλαβαν τότε μέρος στο «βακάι χαϊρίγιε» αποτέλεσαν την αρχή του νέου σουλτανικού στρατού που έλαβε το όνομα «Ασκέρι Μανσούρι Μωχαμεντιγιέ» (= Νικηφόρος στρατός του Μωχάμεντ) (Asakir-i Mansure-i Muhammediye).

## Σημειώσεις
Στη τουρκική γλώσσα το αντίθετο του «Βακάι Χαϊριγιέ» είναι το Βακάι Σεριϊγιέ (= ατυχές γεγονός – (Vaka-i Şerriyye).

Κατηγορία:Ιστορία της Οθωμανικής Αυτοκρατορίας
Κατηγορία:Ελληνική Επανάσταση του 1821
Κατηγορία:Μεταρρυθμίσεις στην Οθωμανική Αυτοκρατορία
Ντένις Κέλι

Ο **Ντέννις Κέλλυ**  (αγγλ. Dennis Kelly), που γεννήθηκε το 1970 στο Μπάρνετ του Λονδίνου ζει και εργάζεται ως συγγραφέας στο Λονδίνο. Ο εκδοτικός οίκος Oberon έχει κυκλοφορήσει ένα τόμο με θεατρικά έργα του: "Συντρίμμια", 'Μετά το τέλος", "Οσάμα ο ήρωας", "Έρωτας και χρήμα."
Στην τηλεόραση είναι περισσότερο γνωστός για τη φαρσοκωμωδία του BBC 3 "Pulling".

## Βιογραφία
Ο Κέλλυ μεγάλωσε στο Μπάρνετ, στο Βόρειο Λονδίνο, σε οικογένεια Ιρλανδών Καθολικών. Ο πατέρας του ήταν εισπράκτορας στα λεωφορεία, και ο Κέλλυ, ένα από τα πέντε παιδιά της οικογένειας, παράτησε το σχολείο στα 16 του.
Μεγάλωσε σε εργατικές πολυκατοικίες για τις οποίες είπε κάποτε: 

Σχετικά με τις εμπειρίες του στις εργατικές πολυκατοικίες ο συγγραφέας δήλωσε: 

Ενώ δούλευε σε σουπερμάρκετ, πήρε μέρος στην τοπική καλλιτεχνική ομάδα Barnet Drama Centre και έτσι ανακάλυψε το θέατρο. Αργότερα φοίτησε στο κολέγιο του Λονδίνου Goldsmiths College, απ' όπου πήρε το πτυχίο του με άριστα. Έγραψε το πρώτο του θεατρικό 'Συντρίμμια" σε ηλικία 30 χρονών.

## Θεατρικά έργα
*Μονόλογοι παιδιών [ανέβηκε στο θέατρο Old Vic]
*Ματίλντα, ένα μιούζικαλ
*Οι θεοί κλαίνε [πρεμιέρα στο θέατρο Hampstead]
*Ορφανά [πρεμιέρα στο θέατρο Traverse]
*Ο δάσκαλός μας είναι δαιμονικό [πρεμιέρα στο θέατρο Hull]
*D.N.A
*Φροντίζοντας την μπέμπα [πρεμιέρα στο θέατρο Birmingham Rep]
*Έρωτας και Χρήμα [πρεμιέρα στο θέατρο Royal Exchange]
*Οσάμα ο ήρωας [πρεμιέρα στο θέατρο Hampstead]
*Μετά το τέλος [πρεμιέρα στο θέατρο BAC]
*Ρόζα Μπερντ [πρεμιέρα στο θέατρο Arcola]
*Συντρίμμια [πρεμιέρα στο θέατρο Theatre 503]
*Η επίσκεψη του Μπρένταν [πρεμιέρα στο θέατρο Etcetera]

## Παραπομπές


Κατηγορία:Άγγλοι θεατρικοί συγγραφείς
Συμπόσιο

[thumb|350px|Σκηνή από συμπόσιο: οι συνδαιτημόνες παίζουν [Κότταβος|κότταβο ενώ μία κοπέλα παίζει αυλό. Αττικός ερυθρόμορφος κρατήρας, Εθνικό Αρχαιολογικό Μουσείο της Μαδρίτης, 420 π.Χ. περίπου.]]
Στην αρχαία Ελλάδα το **συμπόσιο** (συν+πόσις, «συνάθροιση ανθρώπων που πίνουν») αποτελούσε έναν από τους πιο αγαπημένους τρόπους διασκέδασης, μια συγκέντρωση φίλων ή ένα πάρτι όπως θα λέγαμε σήμερα. Σε ορισμένα από αυτά, οι συμμετέχοντες συνεισέφεραν ή οικονομικά, ή με τρόφιμα, τα οποία και  λέγονταν *συμβολές*. Ο Όμηρος τα αποκαλεί *εράνους*, ενώ γνωστές είναι οι αρχαίες σχετικές φράσεις *δειπνείν από συμβολών*, ή *δείπνον από σπυρίδος*.

## Περιγραφή
Το συμπόσιο περιελάμβανε δύο στάδια: το πρώτο μέρος ήταν αφιερωμένο στο φαγητό, που σε γενικές γραμμές ήταν λιτό, ενώ το δεύτερο στην κατανάλωση ποτού. Στην πραγματικότητα, οι αρχαίοι έπιναν κρασί και μαζί με το γεύμα, ενώ τα διάφορα ποτά συνοδεύονταν από μεζέδες (): κάστανα, κουκιά, ψημένους κόκκους σίτου ή ακόμη γλυκίσματα από μέλι, που είχαν ως στόχο την απορρόφηση του οινοπνεύματος ώστε να επιμηκυνθεί ο χρόνος της συνάθροισης.

Το δεύτερο μέρος ξεκινούσε με σπονδή, τις περισσότερες φορές προς τιμή του Διονύσου. Κατόπιν οι παριστάμενοι συζητούσαν ή έπαιζαν διάφορα επιτραπέζια παιχνίδια, όπως ο κότταβος. Συνεπώς τα άτομα έμεναν ξαπλωμένα σε ανάκλιντρα (), ενώ χαμηλά τραπέζια φιλοξενούσαν τα φαγώσιμα και τα παιχνίδια. Χορεύτριες, ακροβάτες και μουσικοί συμπλήρωναν την ψυχαγωγία των παρευρισκόμενων. Ένας «βασιλιάς του συμποσίου» ο οποίος εκλεγόταν στην τύχη αναλάμβανε να υποδεικνύει στους δούλους την αναλογία κρασιού και νερού κατά την προετοιμασία των ποτών.

Εντελώς απαγορευμένο στις γυναίκες, με εξαίρεση τις χορεύτριες και τις εταίρες, το συμπόσιο ήταν ένα σημαντικότατο μέσο κοινωνικοποίησης στην αρχαία Ελλάδα. Μπορούσε να διοργανωθεί από έναν ιδιώτη για τους φίλους ή για τα μέλη της οικογένειάς του, όπως ακριβώς συμβαίνει και σήμερα με τις προσκλήσεις σε δείπνο. Μπορούσε επίσης να αφορά τη μάζωξη μελών μιας θρησκευτικής ομάδας ή μιας εταιρείας (ενός είδος κλειστού κλαμπ για αριστοκράτες). Τα πολυτελή συμπόσια προφανώς προορίζονταν για τους πλούσιους, ωστόσο στα περισσότερα σπιτικά θρησκευτικές ή οικογενειακές γιορτές αποτελούσαν αφορμή για δείπνο, έστω και ταπεινότερο.

Το συμπόσιο ως πρακτική εισήγαγε κι ένα λογοτεχνικό ρεύμα: το *[[Συμπόσιο (Πλατωνικός διάλογος)|Συμπόσιον]]* του Πλάτωνα, το ομώνυμο έργο του Ξενοφώντα, *[https://www.greek-language.gr/digitalResources/ancient_greek/library/browse.html?text_id=56 Τῶν ἑπτὰ σοφῶν συμπόσιον]* του Πλουτάρχου και οι *[[Δειπνοσοφισταί]]* του Αθήναιου αποτελούν χαρακτηριστικά έργα. Στη σύγχρονη εποχή Συμπόσιον έγραψε ο Νίκος Καζαντζάκης.

## Δείτε επίσης
* Διατροφή στην αρχαία Ελλάδα
* Πλακουντοποιικόν σύγγραμμα
* Λοπαδο­τεμαχο­σελαχο...

## Παραπομπές


Κατηγορία:Αρχαίος βίος
Βρετανικό Μουσείο

Το **Βρετανικό Μουσείο** (*British Museum*) είναι μουσείο της ανθρώπινης ιστορίας και πολιτισμού που βρίσκεται στο Λονδίνο. Οι συλλογές του, οι οποίες αριθμούν περισσότερα από επτά εκατομμύρια αντικείμενα, είναι από τις μεγαλύτερες και πιο περιεκτικές στον κόσμο και προέρχονται από όλες τις ηπείρους, απεικονίζοντας και καταγράφοντας την ιστορία του ανθρώπινου πολιτισμού από την απαρχή του έως και σήμερα. 

Το Βρετανικό Μουσείο ιδρύθηκε το 1753, βασιζόμενο κυρίως στις συλλογές του φυσιολόγου και επιστήμονα Σερ Χανς Σλόαν. Το μουσείο άνοιξε τις πόρτες του στο κοινό στις 15 Ιανουαρίου 1759 στο Μέγαρο Μόνταγκιου  στο Μπλούμσμπερυ (*Bloomsbury*), στο σημείο όπου βρίσκεται το σημερινό κτίριο του μουσείου. Η επέκτασή του κατά τους επόμενους δυόμιση αιώνες ήταν κυρίως αποτέλεσμα της επεκτεινόμενης Βρετανικής αποικιοκρατίας και είχε ως συνέπεια τη δημιουργία πολλών παραρτημάτων, με πρώτο το Μουσείο Φυσικής Ιστορίας Λονδίνου στο Νότιο Κένσινγκτον το 1887. Κάποια αντικείμενα της συλλογής του μουσείου, με κυριότερα τα Ελγίνεια Μάρμαρα από τον Παρθενώνα, βρίσκονται στο επίκεντρο έντονων διαμαχών και απαιτήσεων για την επιστροφή τους στις χώρες προέλευσής τους. 

Μέχρι το 1997, τότε που η Βρετανική Βιβλιοθήκη (που προηγουμένως στεγαζόταν στο Κυκλικό Αναγνωστήριο) μετακόμισε σε νέα τοποθεσία, το Βρετανικό Μουσείο είχε τη μοναδικότητα να στεγάζει ένα εθνικό μουσείο αρχαιοτήτων και μία εθνική βιβλιοθήκη στο ίδιο κτίριο. Το μουσείο είναι Μη Κυβερνητικό Δημόσιο Ίδρυμα  (*non-departmental public body*) το οποίο χρηματοδοτείται από το Υπουργείο Πολιτισμού, Τύπου και Αθλητισμού και όπως όλα τα εθνικά μουσεία στο Ηνωμένο Βασίλειο δεν χρεώνει εισιτήριο.. Από το 2002 διευθυντής του μουσείου είναι ο Νηλ ΜακΓκρέγκορ (*Neil MacGregor*). Ο συντηρητικός Λόρδος Σαίνσμπουρι (*Lord Sainsbury*) δεσμεύτηκε να δωρίσει 25 εκατομμύρια λίρες στο Μουσείο για να βοηθήσει στη χρηματοδότηση μίας μεγάλης κλίμακας επέκτασης, με σκοπό με την ολοκλήρωση του να γίνει το μεγαλύτερο σε συλλογές μουσείο του κόσμου.

Η κλοπή περίπου 2.000 αντικειμένων από τις συλλογές του Μουσείου διάρκεια 20 χρόνων, η οποία αποκαλύφθηκε το 2023, οδήγησε στην παραίτηση του διευθυντή του.

## Παραπομπές


## Εξωτερικοί σύνδεσμοι

* Η επίσημη ιστοσελίδα του Βρετανικού Μουσείου

*
Κατηγορία:Μουσεία στο Λονδίνο
Αρτάβαζος Α΄ της Φρυγίας

Ο **Αρτάβαζος Α΄ ** (περ: آرتابازوس , α-ε.  - 480-455 π.Χ) ήταν σατράπης της Φρυγίας στον Ελλήσποντο (σημερινή βορειανατολική Τουρκία), υπό την Περσική Αυτοκρατορία.

## Βιογραφία
Ο Αρτάβαζος Α΄, γιος του Φαρνάκη Α΄, ήταν ένας από τους στρατηγούς στην εισβολή του Ξέρξη στην Ελλάδα· ήταν υπεύθυνος για τις εφεδρικές δυνάμεις που φρουρούσαν τη διαδρομή πίσω στην Ασία και ήταν υπεύθυνος για την καταστολή μιας εξέγερσης στην Ποτίδαια. Η εισβολή έληξε με τον Μαρδόνιο, ο οποίος αγνοώντας τις συμβουλές του Αρτάβαζου και άλλων ηττήθηκε από τους Έλληνες στη μάχη των Πλαταιών το 479 π.Χ. Μετά τη νίκη τους οι Έλληνες έπλευσαν στην Ιωνία, όπου διέλυσαν τα σώματα φρουράς, με διοικητή τον Τιγράνη, στη μάχη της Μυκάλης, την ίδια μέρα. Ο Αρτάβαζος ωστόσο κατάφερε να οδηγήσει τα απομεινάρια του περσικού στρατού από την Ελλάδα πίσω στην Ιωνία.

Ως ανταμοιβή ο Αρτάβαζος Α΄ έγινε σατράπης της Φρυγίας στον Ελλήσποντο. Αυτή η θέση πέρασε στους απογόνους του. Τον διαδέχθηκε ο γιος του, Φαρνάβαζος Α΄ (περίπου 455-430 π.Χ), για τον οποίο λίγα είναι γνωστά· αυτόν διαδέχθηκε ο εγγονός τού Αρτάβαζου Α΄ και γιος τού Φαρνάβαζου Α΄, Φαρνάκης Β΄ της Φρυγίας (περ. 430-413 π.Χ), που είναι γνωστός ότι ήταν σατράπης κατά τη διάρκεια του Πελοποννησιακού Πολέμου. Τον Φαρνάκη διαδέχθηκε ο γιος του, ονόματι Φαρνάβαζος Β΄ (περ. 413-373 π.Χ), γνωστός για τον συναγωνισμό του με τον Τισσαφέρνη και για τους πολέμους του κατά των Σπαρτιατών.

## Οικογένεια
Γιος του ήταν ο:
* Φαρνάβαζος Α΄ άκμασε 455-430 π.Χ., σατράπης της Φρυγίας. 

## Παραπομπές


## Πηγές
* Herodotus 9,89
* Thucydides I, 109
* Diodorus XI, 74–75

Κατηγορία:Πρωταγωνιστές των Περσικών Πολέμων
Κατηγορία:Αχαιμενίδες σατράπες
Κατηγορία:Δυναστεία των Φαρνακιδών
Μάχη της Μπαζέιγ

Η **μάχη της Μπαζέιγ** (γαλ. *Bataille de Bazeilles*, γερμ. *Kampf um Bazeilles*) ήταν πολεμική εμπλοκή και μέρος της μάχης του Σεντάν και του Γαλλοπρωσικού Πολέμου του 1870–1871 γενικότερα. Είναι από τις πρώτες μάχες της σύγχρονης εποχής που έγινε μέσα σε κατοικημένη αστική περιοχή.

## Η εξέλιξη της μάχης
Μια μέρα πριν από την έναρξη της μάχης, το ανιχνευτικό σώμα των Βαυαρών είχε αποτρέψει την ανατίναξη της σιδηροδρομικής γέφυρας από τους Γάλλους. Κατά την διάρκεια της καταδίωξης που επακολούθησε, οι Βαυαροί βρήκαν σθεναρή αντίσταση από τους Γάλλους, οι οποίοι  τοποθέτησαν στο χωριό Μπαζέιγ μονάδες πεζικού και ναυτικού πεζικού της «Γαλάζιας διμοιρίας», με εντολή να υπερασπιστούν τον τόπο «μέχρι τελευταίας βολής». Οι δρόμοι και τα σπίτια οχυρώθηκαν. Στη μάχη που ακολούθησε Βαυαροί και Γάλλοι υπέστησαν μεγάλες απώλειες και κάλεσαν αλλεπάλληλες ενισχύσεις από τις εφεδρείες τους. Στην μάχη πήραν μέρος και οπλισμένοι πολίτες από τα γύρω σπίτια, εξοργίζοντας έτσι τους Βαυαρούς, οι οποίοι αντέδρασαν με εμπρησμούς των σπιτιών, από όπου έρχονταν τα πυρά. Μέχρι το μεσημέρι όλα τα σπίτια του χωριού κάηκαν.

## Απώλειες
Οι Γαλλικές πηγές αναφέρουν ότι η «Γαλάζια Μεραρχία» την ημέρα αυτή έχασε 2.655 μέλη της.

Οι Βαυαροί αναφέρουν την απώλεια 213 αξιωματικών και 3.876 ανδρών γενικά, και ιδιαίτερα 64 νεκρούς αξιωματικούς και περίπου χίλιους στρατιώτες ειδικά στην μάχη της Μπαζέιγ.

Σύμφωνα με τους Γάλλους, 39 κάτοικοι του χωριού σκοτώθηκαν, και άλλοι 150 τραυματίστηκαν βαριά και πέθαναν στους επόμενους μήνες.

## Παραπομπές


Κατηγορία:Ιστορία της Γαλλίας
Κατηγορία:Πόλεμοι της Πρωσίας
Φίλα

Το λήμμα **Φίλα** μπορεί να σχετίζεται με κάποιο από τα παρακάτω ιστορικά πρόσωπα:

* Φίλα (σύζυγος Φιλίππου Β'), βασίλισσα της Μακεδονίας, βασιλικής καταγωγής από την Ελίμεια (4ος αιώνας π.Χ.).
* Φίλα (κόρη Αντίπατρου), βασίλισσα της Μακεδονίας, σύζυγος του Βάλακρου, του Κρατερού και του Δημητρίου του Πολιορκητή (4ος αιώνας π.Χ.).
* Φίλα (κόρη Σέλευκου Α΄), βασίλισσα της Μακεδονίας, σύζυγος του Αντίγονου Β' του Γονατά. (3ος αιώνας π.Χ.).
* Φίλα (κόρη Δημητρίου) (4ος αιώνας π.Χ.).
* Φίλα (εταίρα), που σύναψε σχέσεις με το ρήτορα Υπερείδη (4ος αιώνας π.Χ.).
Χρυσό σκεύος (Βρετανικό Μουσείο, αρ. 768)

Στην αρχαϊκή συλλογή του Βρετανικού Μουσείου εκτίθεται, με αριθμό καταλόγου 768, χρυσό σκεύος που βρέθηκε στην Αίγινα.
## Περιγραφή
Έχει κοίλο σχήμα κούπας ή πιατέλας. Είναι διακοσμημένο εσωτερικά με ανάγλυφα αποτυπώματα τεσσάρων σπειρών, οι οποίες περικλείουν ένα άνθος με δεκαέξι πέταλα. Σε ένα σημείο φέρει τρεις οπές, οι οποίες πιθανόν να είναι κατάλοιπο της λαβής που έχει χαθεί.
## Ερμηνεία
Μεταλλικά σκεύη της Μινωικής εποχής είναι δυσεύρετα, διότι λίγα έχουν σωθεί. Πήλινα αγγεία που βρέθηκαν και τα οποία είναι διακοσμημένα με τον ίδιο τρόπο, μαρτυρούν, ότι τα μεταλλικά, χρυσά και αργυρά σκεύη χρησιμοποιούνταν στο παλάτι και σε οίκους ευκατάστατων πολιτών. Ευρήματα μεταλλικών σκευών σε τάφους, όπως στην περίπτωση του θησαυρού της Αίγινας, υποδεικνύουν ότι στον τάφο αυτό πρέπει να τοποθετήθηκε κάποιος σημαντικός νεκρός.

## Βιβλιογραφία
* Evans, loc. cit., figs, 1a and 1β, p.&nbsp;196 f.
* Perrot et Chipiez, loc. cit, p.&nbsp;236 f., figs. 101, 102
* Tsountas-Manatt, The Mycenaean Age, p.&nbsp;389, fig. 164
* Walters, Art of the Greeks, pl. cii.
* the cups from Mycenae (Schuchhardt, Schlienann's Excavations, pp.&nbsp;239 and 263)

## Πηγές
* 

## Εξωτερικοί σύνδεσμοι

*Παρουσίαση του σκεύους στο Βρετανικό Μουσείου 
*Παρουσίαση στο Βρετανικό Μουσείο

Κατηγορία:Τέχνεργα
Κατηγορία:Μυκηναϊκή τέχνη
Κατηγορία:Θησαυρός της Αίγινας
Κατηγορία:Ελληνικά και Ρωμαϊκά εκθέματα στο Βρετανικό Μουσείο
Κατηγορία:Αρχαιολογικά ευρήματα στην Αττική
Σφίγγα (Βρετανικό Μουσείο, αρ. 772)

Στην αρχαϊκή συλλογή του Βρετανικού Μουσείου εκτίθενται με αριθμό καταλόγου 772 χρυσή πλάκα που βρέθηκε σε ανασκαφές στην Ιαλυσό της Ρόδου. Παρουσιάστηκε από τον καθηγητή John Ruskin το 1870.
## Περιγραφή
Πρόκειται για πολύ λεπτό φύλλο χρυσού σε σχήμα ορθογώνιο, με έκτυπη ανάγλυφη παράσταση σφίγγας. Η σφίγγα κάθεται προς τα αριστερά. Φοράει φαρδύ αλλά χαμηλό σκέπασμα κεφαλής, από την κορυφή της οποίας ξεπροβάλει μια αλογοουρά που κυματίζει προς τα πίσω. Φέρει οπές, από τις οποίες συγκρατείτο.
## Βιβλιογραφία
* Furtwangler u. Loeschcke, Myk. Vasen, pp. 7 and 8, fig. 2
* Evans, Prehistoric Tombs at Knossos, p. 64, fig. 9
* Εφ. Αρχ. 1888, pl. ix., 13
* B.C.H., 1904, p. 386, fig. 22 (ivory plaque)
## Πηγές

* 

Κατηγορία:Σφίγγες
Κατηγορία:Μυκηναϊκή τέχνη
Κατηγορία:Αρχαία Ρόδος
Κατηγορία:Ελληνικά και Ρωμαϊκά εκθέματα στο Βρετανικό Μουσείο
Κατηγορία:Αρχαιολογικά ευρήματα στα Δωδεκάνησα